вѣ́рую, я́кѡ сіѐ сотвори́ши: не бо̀ блудни́цу со слеза́ми прише́дшую къ тебѣ̀ ѿгна́лъ єсѝ: нижѐ мытаря̀ ѿве́рглъ єсѝ пока́явшася: нижѐ разбо́йника позна́вша црс̑тво твоѐ ѿгна́лъ єсѝ: нижѐ гони́теля пока́явшася ѡста́вилъ єсѝ є́же бѣ̀: но ѿ покая́нія тебѣ̀ прише́дшыя, вся̂ въ ли́цѣ твои́хъ другѡ́въ вчини́лъ єсѝ, єди́нъ сы́й бл҃гослове́нный всегда̀, ны́нѣ и въ безконє́чныя вѣ́ки, ами́нь